Helikopter Super Puma L2 menjunam ke laut di Laut China Selatan pada 31 Januari 2007. Pesawat itu milik Malaysian Helicopter Services (MHS) yang membawa 10 penumpang termasuk dua krew, terhempas kira-kira 80 kilometer di luar pantai Bintulu menyebabkan seorang pekerja pelantar minyak Petronas, Aewan Faslasaini Salihin, 22, terkorban. Kejadian itu berlaku jam 2.45 petang. Mayatnya dihantar ke Hospital Bintulu untuk bedah siasat.

Aewan merupakan juruteknik Syarikat DJ-Tech Sdn. Bhd. yang berasal dari Kuala Baram, Sarawak. Mereka yang terselamat ialah tujuh pekerja Petronas Carigali iaitu Douglas Akang, Affendi Abd Rahman, Markson Lezu, Ravi Kumbong, Daniel Juan Jeromel, Sazali Shamsudin dan Harry Sidadum manakala juruterbang Abdullah Ishak dan pembantunya, Pham Quang Thiet merupakan kakitangan MHS.

Harry Sidadum, 35, W M Aminin dan lain-lain yang bekerja dengan Petronas Carigali terselamat kerana telah beberapa kali menjalani latihan kecemasan di laut. Malangnya Aewan baru bekerja dan tidak pernah menjalani latihan kecemasan di laut.

Mulanya helikopter itu berlepas dari Lapangan Terbang Miri kira-kira pukul 1 petang telah mendarat di dua pelantar luar pantai - Delta 35 dan Bayan Alpha, sebelum ia terhempas tiga kilometer dari pelantar ketiga, Delta 18.

Helikopter itu baru berlepas dari pelantar Bayan Balingian D35 ke pelantar B18 dalam medan Bayan A di luar pantai Bintulu. Pada paras 500 meter dari aras laut, tiba-tiba beberapa gegaran berlaku dan asap memenuhi ruang helikopter dan menjunam ke laut.

Enam daripada yang terselamat sempat memanjat ke bot kecemasan sementara tiga yang lain terapung di laut sebelum mereka diselamatkan oleh pekerja di pelantar Delta 18.

Ketua Balai Polis Bintulu, Superintendan Sulaiman Abdul Razak menjelaskan bahawa bangkai pesawat itu ditemui tidak jauh dari pelantar minyak di antara Bayan A, Balingan D8 serta Delta 35, kira-kira 36 batu nautika barat laut Bintulu.

Seramai 151 anggota Polis Marin, Bomba dan Penyelamat Bintulu, Tentera Udara Diraja Malaysia, Tentera Laut Diraja Malaysia dan MHS menyertai gerakan menyelamat itu.

Pengarah Jabatan Penerbangan Awam Malaysia (DCA), Huang Tiong Poh berkata nahas ini merupakan kemalangan ke-4 dalam tempoh setahun membabitkan helikopter Super Puma L2 milik MHS, yang kegunaannya lebih bertumpu kepada penghantaran pekerja ke pelantar minyak.

Pada 5 November 2006, juruterbang Kapten Mohd Salleh terbunuh, manakala 20 yang lain terselamat apabila helikopter Super Puma L2 terhempas di luar pantai Kerteh, Terengganu ketika dalam perjalanan ke pelantar minyak milik ExxonMobil. Mayatnya ditemui 300 meter dari platform Tapis B, 240 km dari pantai Kerteh. Mayat Kapten Mohd Salleh masih terlekat pada kokpit helikopter.

Ketua Polis Negeri Terengganu, Senior Asisten Komisioner 1 Acryl Sani Abdullah Sani berkata, jentera pengesan kawalan jarak jauh (ROV) milik ExxonMobil Exploration and Production Malaysia Inc (ExxonMobil) berjaya mengesan kedudukan bangkai helikopter dan mayat juruterbang berkenaan pada kedalaman 63 meter.

| * l
* b
* s

* Kemalangan dan insiden penerbangan pada 2007 (2007)

 |
| --- |
| 

|  |  |  |  |
| --- | --- | --- | --- |
|     | 
* 01 Jan  *Penerbangan 574 Adam Air*
* 09 Jan  Kemalangan Balad
* 31 Jan   Kemalangan Helikopter di Laut Bintulu
* 21 Feb  Penerbangan 172 Adam Air
* 07 Mac  Penerbangan 200 Garuda Indonesia
* 17 Mac  Penerbangan 471 UTair
* 23 Mac  Mogadishu TransAVIAexport crash
* 21 Apr  Kemalangan Blue Angels South Carolina
* 27 Apr  Kemalangan Shatoy Mi-8

 | 
* 05 Mei  *Penerbangan 507 Kenya Airways*
* 26 Mei  Serangan landasan LTA San Francisco
* 03 Jun  kemalangan Helikopter Paramount Airlines
* 21 Jun  Kemalangan L-410 Free Airlines
* 25 Jun  Penerbangan 241 PMTair
* 28 Jun  Kemalangan TAAG Angola Airlines
* 13 Jul  Kemalangan Helikopter Nuri di Genting Sempah
* 17 Jul  ***Penerbangan 3054 TAM Linhas Aereas***
* 27 Jul  Perlanggaran Helikopter Phoenix

 | 
* 09 Ogos  Penerbangan 1121 Air Moorea
* 20 Ogos  Penerbangan 120 China Airlines
* 16 Sep  *Penerbangan 269 One-Two-GO Airlines*
* Sep–Okt  Insiden gear pendaratan Dash 8
* 04 Okt  *Kemalangan Africa One Antonov An-26*
* 26 Okt  Penerbangan 475 Philippine Airlines
* 30 Nov  *Penerbangan 4203 Atlasjet*
* 30 Dis  Penerbangan 3017 TAROM

 |

 |
| 
* Insiden menyebabkan sekurang-kurangnya 50 kematian ditunjukkan dalam *kecondongan*
* Kemalangan paling banyak meragut nyawa ditunjukkan **Bold SmallCaps**

 |